Not MS Dhoni, Pick Someone Else For Sri Lanka T20Is, Says Former India Cricketer
ధోనీని తప్పించి కుర్రాళ్లకి చోటివ్వండి..!
శ్రీలంకతో టీ20 సిరీస్‌కి భారత మాజీ కెప్టెన్ మహేంద్రసింగ్ ధోనీని పక్కకి తప్పించి అతని స్థానంలో ఎవరైనా కుర్రాళ్లకి అవకాశం ఇవ్వాలని
TNN | Updated:
Nov 8, 2017, 09:51PM IST
శ్రీలంకతో టీ20 సిరీస్&zwnj;కి భారత మాజీ కెప్టెన్ మహేంద్రసింగ్ ధోనీని పక్కకి తప్పించి అతని స్థానంలో ఎవరైనా కుర్రాళ్లకి అవకాశం ఇవ్వాలని టీమిండియా మాజీ ఓపెనర్ ఆకాశ్ చోప్రా సెలక్టర్లకి సూచించాడు. నవంబరు 16 నుంచి శ్రీలంక&zwnj;&zwnj;తో సుదీర్ఘ సిరీస్ ప్రారంభంకానుండగా.. డిసెంబరు 20 నుంచి మూడు టీ20ల సిరీస్ జరగనుంది. ఈ నేపథ్యంలో సెలక్టర్లు జట్టుని ప్రకటించే ముందు భవిష్యత్ అవసరాల్ని కూడా దృష్టిలో పెట్టుకోవాలన్నాడు. గతంతో పోలిస్తే శ్రీలంక జట్టు ప్రస్తుతం పేలవంగా ఆడుతోందని.. కాబట్టి టీమిండియాలో ప్రయోగాలకి ఇదే తగిన సమయమని చోప్రా వివరించాడు.
&lsquo;న్యూజిలాండ్&zwnj;పై వన్డే, టీ20 సిరీస్ నెగ్గిన భారత్.. ప్రస్తుతం శ్రీలంకతో పోరుకి సిద్ధమవుతోంది. ఈ సిరీస్ అనంతరం కఠినమైన దక్షిణాఫ్రికా పర్యటన ఉన్న నేపథ్యంలో జట్టుని బలోపేతం చేసుకునేందుకు జట్టులో కుర్రాళ్లకి అవకాశం ఇవ్వడంపై సెలక్టర్లు పునరాలోచించాలి. గత ఏడాదన్నర కాలంగా టీ20 ఫార్మాట్&zwnj;లో ధోనీ గణాంకాలు ఏమంత ఆశాజనకంగా లేవు. కాబట్టి అతని స్థానంలో శ్రీలంకతో సిరీస్&zwnj; కోసం కుర్రాళ్లకి అవకాశం ఇస్తే బాగుంటుంది&rsquo; అని ఆకాశ్ చోప్రా వివరించాడు. ఒకవేళ టీ20 సిరీస్&zwnj; నుంచి ధోనీని తప్పిస్తే.. దినేశ్ కార్తీక్ లేదా రిషబ్ పంత్ జట్టులోకి వచ్చే అవకాశముంది.